นางอัจนา ไวความดี ผู้ช่วยผู้ว่าการสายนโยบายการเงินธนาคารแห่งประเทศไทย(ธปท.) เปิดเผยว่า ที่ประชุมคณะกรรมการนโยบายการเงิน(กนง.) มีมติคงอัตราดอกเบี้ยซื้อคืนพันธบัตร(อาร์พี) ระยะ 14 วัน ที่ใช้เป็นอัตราดอกเบี้ยนโยบายไว้ที่ระดับ 5.0% ต่อปี โดยประเมินว่าเศรษฐกิจไตรมาส 2 ปีนี้ มีแนวโน้มชะลอตัว ซึ่งจะช่วยลดแรงกดดันต่ออัตราเงินเฟ้อพื้นฐาน ทำให้ยังอยู่ในระดับเป้าหมายระหว่าง 0-3.5%"อัตราดอกเบี้ยในปัจจุบันน่าจะเหมาะสม และเอื้อให้ภาคธุรกิจและผู้บริโภคปรับตัวได้อย่างค่อยเป็นค่อยไป ภายใต้สถานการณ์ความไม่แน่นอน รวมทั้งความเสี่ยงเรื่องราคาน้ำมันที่อาจทำให้เศรษฐกิจไทยชะลอตัวต่อไประยะหนึ่ง โดยเฉพาะการลงทุนภาคเอกชน"นางอัจนา กล่าวทั้งนี้ ที่ประชุมได้มีการเปลี่ยนแปลงสมมติฐานราคาน้ำมันดิบดูไบจากระดับ 62 ดอลลาร์สหรัฐต่อบาร์เรล เป็น 71 ดอลลาร์สหรัฐต่อบาร์เรล ซึ่งแรงกดดันจากราคาน้ำมันทำให้เงินเฟ้อทั่วไปมีแนวโน้มลดลงช้ากว่าที่คาดไว้ และมีผลทำให้อัตราดอกเบี้ยที่แท้จริงจะกลับมาเป็นบวกช้ากว่าที่ประมาณการไว้เช่นกัน
ใครคือผู้ว่าการสายนโยบายการเงินธนาคารแห่งประเทศไทย(ธปท.) 
นางอัจนา ไวความดี